open-index/open-wikipedia-markdown huggingface dataset:
แอชลีย์ ทิสเดล

แอชลีย์ มิเชลล์ ทิสเดล () เกิดเมื่อวันที่ 2 กรกฎาคม ค.ศ. 1985 เป็นนักร้อง นักแสดง และโปรดิวเซอร์ชาวอเมริกัน เธอเข้าสู่วงการบันเทิงของเธอเริ่มจากการปรากฏตัวในโฆษณากว่า 100 ชิ้น และเป็นนักแสดงเด็กในรายการโทรทัศน์และภาพยนตร์ต่างๆ หลังจากนั้นเธอได้รับบทเป็นนักแสดงหลักในซีรีส์ทางช่องดิสนีย์ แชนแนล เรื่อง The Suite Life of Zack & Cody รับบทเป็น แมดดี้ ฟิตส์แพทริค หลังจากนั้นเธอก็ได้รับบทเป็น ชาร์เพย์ อีแวนส์ จากเรื่อง มือถือไมค์ หัวใจปิ๊งรัก ทั้ง 3 ภาค จากการประสบความสำเร็จของภาพยนตร์นี้เองทำให้เธอได้ออกสตูดิโออัลบั้มครั้งแรกในชีวิตกับวอร์เนอร์บราเธอส์เรคคอร์ด ผลงานการเปิดตัวอัลบั้มแรก Headstrong นั้นประสบความสำเร็จเป็นอย่างมากจนได้รับแผ่นเสียงทองคำจากสมาคมผู้ประกอบกิจการเพลงของสหรัฐอเมริกา

## ผลงานด้านดนตรี

### สตูดิโออัลบั้ม

* 2007 : *Headstrong*
*2009 :  *Guilty Pleasure*

### ซิงเกิล
* 2013 : *You're Always Here*

## ผลงานด้านการแสดง

### โทรทัศน์
*The Suite Life of Zack & Cody รับบทเป็น* 

***แมดดี้ ฟิตส์แพทริค*** ลักษณะตัวละคร แมดดี้ทำงานที่แคนดี้เคาน์เตอร์ในลอบบี้ของโรงแรมทิปตั้น เธอทำงานพิเศษหลายๆอย่างไม่ว่าจะเป็นพี่เลี้ยงเด็กให้กับ แซคและโคดี้ หรือแม้แต่ทำงานเป็นที่ปรึกษาแคมป์ เธอไม่ชอบลอนดอน (1 ในตัวละคร) แมดดี้ไม่ได้เกิดมาบนกองเงินกองทองเหมือนลอนดอน เพราะฉะนั้นเธอจึงคอยอยู่ข้างๆลอนดอนเพื่อคอยเตือนสติเธอเสมอ และคอยช่วยแนะนำลอนดอนให้มีความเคารพผู้อื่นมากขึ้นอีกนิด นอกจากนั้นเธอยังช่วยแซคและโคดี้ทุกครั้งที่พวกเขาสร้างปัญหา เธอไม่ใช่แค่ลูกจ้างที่สมบูรณ์แบบเท่านั้นแต่ยังเป็นเพื่อนที่ซื่อสัตย์อีกด้วย (เธอแอบรู้หน่อยๆและว่าแซคนั้นแอบชอบเธอมากๆ)

### ภาพยนตร์

### โทรทัศน์

## อ้างอิง

## ข้อมูลเพิ่มเติม
* แอชลีย์ ทิสเดล- เว็บทางการ
* 

หมวดหมู่:นักร้องอเมริกัน
หมวดหมู่:นักแสดงอเมริกัน
หมวดหมู่:นักแสดงดิสนีย์
หมวดหมู่:บุคคลจากรัฐนิวเจอร์ซีย์
อุตรปถวาท

**นิกายอุตรปถวาท** เป็นนิกายที่แพร่หลายทางเหนือของแคว้นมคธ ผสมผสานความคิดระหว่างฝ่ายเถรวาทกับนิกายมหาสังฆิกะ หลักธรรมที่สำคัญเช่น คฤหัสถ์เป็นพระอรหันต์ได้ บรรลุอรหัตตผลพร้อมกับการผุดเกิดได้ พระโสดาบันละทุคติได้ บุคคลฆ่าบิดามารดาโดยไม่เจตนาถือว่าเป็นอนันตริยกรรม สัตว์ผู้อยู่ในครรภ์ตรัสรู้ได้ เป็นต้น

## อ้างอิง
 

* 

หมวดหมู่:นิกายในศาสนาพุทธเถรวาท
อำเภอศรีรัตนะ

**ศรีรัตนะ** เป็นอำเภอหนึ่งของจังหวัดศรีสะเกษ

## ประวัติ
อำเภอศรีรัตนะเดิมเป็นส่วนหนึ่งของอำเภอกันทรลักษ์ ทางราชการได้แบ่งพื้นที่การปกครองในพื้นที่ 4 ตำบล คือ ตำบลศรีแก้ว ตำบลพิงพวย ตำบลตูม และตำบลสระเยาว์ ออกมาตั้งเป็น **กิ่งอำเภอศรีรัตนะ** ตามประกาศกระทรวงมหาดไทยลงวันที่ 5 มีนาคม พ.ศ. 2524  และต่อมาได้มีพระราชกฤษฎีกายกฐานะขึ้นเป็น **อำเภอศรีรัตนะ** ในวันที่ 25 พฤษภาคม พ.ศ. 2532 โดยมีผลบังคับตั้งแต่วันที่ 26 พฤษภาคม ปีเดียวกัน

## ที่ตั้งและอาณาเขต
อำเภอศรีรัตนะมีอาณาเขตติดต่อกับเขตการปกครองข้างเคียง ดังนี้
* **ทิศเหนือ** ติดต่อกับอำเภอพยุห์และอำเภอน้ำเกลี้ยง 
* **ทิศตะวันออก** ติดต่อกับอำเภอเบญจลักษ์ 
* **ทิศใต้** ติดต่อกับอำเภอกันทรลักษ์และอำเภอขุนหาญ 
* **ทิศตะวันตก** ติดต่อกับอำเภอไพรบึง  

## การแบ่งเขตการปกครอง
### การปกครองส่วนภูมิภาค
อำเภอศรีรัตนะแบ่งเขตการปกครองย่อยออกเป็น 7 ตำบล 90 หมู่บ้าน ได้แก่

### การปกครองส่วนท้องถิ่น
ท้องที่อำเภอศรีรัตนะประกอบด้วยองค์กรปกครองส่วนท้องถิ่น 8 แห่ง ได้แก่
* **[[เทศบาลตำบลศรีรัตนะ]]** ครอบคลุมพื้นที่บางส่วนของตำบลศรีแก้วและตำบลสะพุง
* **องค์การบริหารส่วนตำบลศรีแก้ว ** ครอบคลุมพื้นที่ตำบลศรีแก้ว (นอกเขตเทศบาลตำบลศรีรัตนะ)
* **องค์การบริหารส่วนตำบลพิงพวย ** ครอบคลุมพื้นที่ตำบลพิงพวยทั้งตำบล
* **องค์การบริหารส่วนตำบลสระเยาว์ ** ครอบคลุมพื้นที่ตำบลสระเยาว์ทั้งตำบล
* **องค์การบริหารส่วนตำบลตูม ** ครอบคลุมพื้นที่ตำบลตูมทั้งตำบล
* **องค์การบริหารส่วนตำบลเสื่องข้าว ** ครอบคลุมพื้นที่ตำบลเสื่องข้าวทั้งตำบล
* **องค์การบริหารส่วนตำบลศรีโนนงาม ** ครอบคลุมพื้นที่ตำบลศรีโนนงามทั้งตำบล
* **องค์การบริหารส่วนตำบลสะพุง ** ครอบคลุมพื้นที่ตำบลสะพุง (นอกเขตเทศบาลตำบลศรีรัตนะ)

## แหล่งข้อมูลอื่น

ศรีรัตนะ
ตำบลเวียง (อำเภอไชยา)

**ตำบลเวียง** เป็นตำบลหนึ่งในอำเภอไชยา มีเนื้อที่ประมาณ 33.6 ตารางกิโลเมตร ประชากร 3,379 คน

## เศรษฐกิจ
ตำบลเวียงเป็นเขตเศรษฐกิจที่สำคัญอีกแห่งหนึ่งของอำเภอไชยา มีตลาดใหม่ บริเวณถนนเพชรเกษม และบริเวณตลอดแนวถนนรักษ์นรกิจเป็นศูนย์กลางของตำบล มีร้านจำหน่ายรถจักรยานยนต์หลายร้านตั้งอยู่ในเขตตำบลเวียง ประชากรส่วนมากมีอาชีพทำนา ทำสวนยางพารา และค้าขาย

## สภาพทางภูมิศาสตร์
พื้นที่ส่วนใหญ่เป็นที่ราบลุ่มการเกษตร มีเนื้อที่ประมาณ 33.6 ตารางกิโลเมตร ตั้งอยู่ห่างจากตัวอำเภอไชยาประมาณ 3 กิโลเมตร ปัจจุบันจึงมีสภาพเป็นชานเมืองของตัวอำเภอไชยา

## การคมนาคม
ตำบลเวียงมีถนนหลัก 3 สายตัดผ่าน ได้แก่ถนนเพชรเกษม (ทางหลวงหมายเลข 41) ถนนรักษ์นรกิจ และถนนวิชิตภักดี

## สถานที่สำคัญ
* วัดพระบรมธาตุไชยา พระอารามหลวงชั้นเอก ชนิดราชวรวิหาร
* วัดวชิราราม
* วัดศรีเวียง

ว
หมวดหมู่:อำเภอไชยา
อำเภอเบญจลักษ์

**เบญจลักษ์** [เบ็น-จะ-ลัก] เป็นอำเภอหนึ่งของจังหวัดศรีสะเกษ จัดตั้งขึ้นเป็นกิ่งอำเภอเมื่อวันที่ 31 พฤษภาคม พ.ศ. 2536 โดยแยกออกจากอำเภอกันทรลักษ์ ต่อมาเมื่อวันที่ 20 พฤศจิกายน พ.ศ. 2539 ได้มีประกาศพระราชกฤษฎีกายกฐานะเป็น **อำเภอเบญจลักษ์**

## ที่ตั้งและอาณาเขต
อำเภอเบญจลักษ์มีอาณาเขตติดต่อกับเขตการปกครองข้างเคียง ดังนี้
* **ทิศเหนือ** ติดต่อกับอำเภอโนนคูณ
* **ทิศตะวันออก** ติดต่อกับอำเภอเดชอุดมและอำเภอทุ่งศรีอุดม (จังหวัดอุบลราชธานี)
* **ทิศใต้** ติดต่อกับอำเภอกันทรลักษ์
* **ทิศตะวันตก** ติดต่อกับอำเภอกันทรลักษ์ อำเภอศรีรัตนะ และอำเภอน้ำเกลี้ยง

## การแบ่งเขตการปกครอง
### การปกครองส่วนภูมิภาค
อำเภอเบญจลักษ์แบ่งเขตการปกครองย่อยออกเป็น 5 ตำบล 67 หมู่บ้าน ได้แก่

### การปกครองส่วนท้องถิ่น
ท้องที่อำเภอเบญจลักษ์ประกอบด้วยองค์กรปกครองส่วนท้องถิ่น 5 แห่ง ได้แก่
* **องค์การบริหารส่วนตำบลเสียว** ครอบคลุมพื้นที่ตำบลเสียวทั้งตำบล
* **องค์การบริหารส่วนตำบลหนองหว้า** ครอบคลุมพื้นที่ตำบลหนองหว้าทั้งตำบล
* **องค์การบริหารส่วนตำบลหนองงูเหลือม** ครอบคลุมพื้นที่ตำบลหนองงูเหลือมทั้งตำบล
* **องค์การบริหารส่วนตำบลหนองฮาง** ครอบคลุมพื้นที่ตำบลหนองฮางทั้งตำบล
* **องค์การบริหารส่วนตำบลท่าคล้อ** ครอบคลุมพื้นที่ตำบลท่าคล้อทั้งตำบล

## สถานศึกษา
### โรงเรียนประถม
* โรงเรียนอนุบาลเบญจลักษ์
* โรงเรียนบ้านหนองงูเหลือม(คุรุราษฎร์รัฐกิจโกศล)

### โรงเรียนมัธยม
* โรงเรียนเบญจลักษ์พิทยา
* โรงเรียนหนองหว้าประชาสรรค์

### โรงเรียนเอกชน
* โรงเรียนอนุบาลเบญจมิตร

## โรงพยาบาล
* โรงพยาบาลเบญจลักษ์เฉลิมพระเกียรติ 80 พรรษา โรงพยาบาลชุมชนระดับ F2

## อ้างอิง

เบญจลักษ์
อำเภอพยุห์

**พยุห์ ** เป็นอำเภอหนึ่งของจังหวัดศรีสะเกษ จัดตั้งขึ้นเป็นกิ่งอำเภอเมื่อวันที่ 30 เมษายน พ.ศ. 2537 โดยแยกออกจากอำเภอเมืองศรีสะเกษ และต่อมาเมื่อวันที่ 26 กันยายน พ.ศ. 2540 จึงได้มีพระราชกฤษฎีกายกฐานะเป็น **อำเภอพยุห์**

## ที่ตั้งและอาณาเขต
อำเภอพยุห์ตั้งอยู่ทางตอนกลางของจังหวัด มีอาณาเขตติดต่อกับเขตการปกครองข้างเคียง ดังนี้
* **ทิศเหนือ** ติดต่อกับอำเภอเมืองศรีสะเกษ 
* **ทิศตะวันออก** ติดต่อกับอำเภอน้ำเกลี้ยง 
* **ทิศใต้** ติดต่อกับอำเภอศรีรัตนะและอำเภอไพรบึง
* **ทิศตะวันตก** ติดต่อกับอำเภอวังหิน 

## การแบ่งเขตการปกครอง
### การปกครองส่วนภูมิภาค
อำเภอพยุห์แบ่งเขตการปกครองย่อยออกเป็น 5 ตำบล 65 หมู่บ้าน ได้แก่

### การปกครองส่วนท้องถิ่น
ท้องที่อำเภอพยุห์ประกอบด้วยองค์กรปกครองส่วนท้องถิ่น 6 แห่ง ได้แก่
* **[[เทศบาลตำบลพยุห์]]** ครอบคลุมพื้นที่ตำบลพยุห์ เฉพาะหมู่ที่ 1, 3, 6, 8, 13
* **องค์การบริหารส่วนตำบลพยุห์ ** ครอบคลุมพื้นที่ตำบลพยุห์ เฉพาะหมู่ที่ 2, 4–5, 7, 9–12
* **องค์การบริหารส่วนตำบลพรหมสวัสดิ์ ** ครอบคลุมพื้นที่ตำบลพรหมสวัสดิ์ทั้งตำบล
* **องค์การบริหารส่วนตำบลตำแย ** ครอบคลุมพื้นที่ตำบลตำแยทั้งตำบล
* **องค์การบริหารส่วนตำบลโนนเพ็ก ** ครอบคลุมพื้นที่ตำบลโนนเพ็กทั้งตำบล
* **องค์การบริหารส่วนตำบลหนองค้า ** ครอบคลุมพื้นที่ตำบลหนองค้าทั้งตำบล

## อ้างอิง

พยุห์
อำเภอวังหิน

**วังหิน ** เป็นอำเภอหนึ่งของจังหวัดศรีสะเกษ ตั้งอยู่ทางด้านทิศตะวันตกของจังหวัด ประชากรส่วนใหญ่ประกอบอาชีพเกษตรกรรม เป็นอำเภอที่มีทางหลวงแผ่นดินหมายเลข 220 ซึ่งเป็นถนนสายสำคัญของจังหวัดศรีสะเกษผ่าน

## ประวัติ
**อำเภอวังหิน** จัดตั้งเป็นกิ่งอำเภอเมื่อวันที่ 9 มีนาคม พ.ศ. 2530 ประกอบด้วยตำบลบุสูง ตำบลดวนใหญ่ ตำบลบ่อแก้ว ตำบลศรีสำราญ และตำบลธาตุ และได้รับการยกฐานะเป็นอำเภอในปี พ.ศ. 2536 

ที่มาของชื่ออำเภอวังหิน ได้ชื่อมาจากวังน้ำว่า “วังหิน” เดิมอำเภอวังหินนั้น ขึ้นอยู่กับการปกครองของ**[[อำเภอเมืองศรีสะเกษ]]** ต่อมาได้รับการจัดตั้งเป็น **กิ่งอำเภอวังหิน** ตามประกาศกระทรวงมหาดไทย เมื่อวันที่ ๙ มีนาคม ๒๕๓๐ โดยอำเภอวังหินแยกการปกครองจากอำเภอเมืองศรีสะเกษ โดยตั้งชื่อตามห้วงน้ำใกล้ที่ตั้งกิ่งอำเภอ ซึ่งเป็นส่วนหนึ่งของห้วยคล้าเรียกว่า “วังหิน”  

## ที่ตั้งและอาณาเขต
อำเภอวังหินตั้งอยู่ทางตอนกลางค่อนไปทางทิศตะวันตกของจังหวัด มีอาณาเขตติดต่อกับเขตการปกครองข้างเคียง ดังนี้
* **ทิศเหนือ** ติดต่อกับอำเภออุทุมพรพิสัยและอำเภอเมืองศรีสะเกษ 
* **ทิศตะวันออก** ติดต่อกับอำเภอเมืองศรีสะเกษและอำเภอพยุห์ 
* **ทิศใต้** ติดต่อกับอำเภอไพรบึงและอำเภอขุขันธ์
* **ทิศตะวันตก** ติดต่อกับอำเภอปรางค์กู่และอำเภออุทุมพรพิสัย

## การแบ่งเขตการปกครอง
### การปกครองส่วนภูมิภาค
อำเภอวังหินแบ่งเขตการปกครองย่อยออกเป็น 8 ตำบล 126 หมู่บ้าน ได้แก่

### การปกครองส่วนท้องถิ่น
ท้องที่อำเภอวังหินประกอบด้วยองค์กรปกครองส่วนท้องถิ่น 8 แห่ง ได้แก่
* **เทศบาลตำบลบุสูง** ครอบคลุมพื้นที่ตำบลบุสูงทั้งตำบล
* **เทศบาลตำบลวังหิน** ครอบคลุมพื้นที่ตำบลวังหินทั้งตำบล
* **องค์การบริหารส่วนตำบลธาตุ ** ครอบคลุมพื้นที่ตำบลธาตุทั้งตำบล
* **องค์การบริหารส่วนตำบลดวนใหญ่ ** ครอบคลุมพื้นที่ตำบลดวนใหญ่ทั้งตำบล
* **องค์การบริหารส่วนตำบลบ่อแก้ว ** ครอบคลุมพื้นที่ตำบลบ่อแก้วทั้งตำบล
* **องค์การบริหารส่วนตำบลศรีสำราญ ** ครอบคลุมพื้นที่ตำบลศรีสำราญทั้งตำบล
* **องค์การบริหารส่วนตำบลทุ่งสว่าง ** ครอบคลุมพื้นที่ตำบลทุ่งสว่างทั้งตำบล
* **องค์การบริหารส่วนตำบลโพนยาง ** ครอบคลุมพื้นที่ตำบลโพนยางทั้งตำบล

วังหิน
ลียอแนล ฌ็อสแป็ง

**ลียอแนล ฌ็อสแป็ง** (; 12 กรกฎาคม พ.ศ. 2480 – 22 มีนาคม พ.ศ. 2569) เป็นนักการทูต รัฐบุรุษชาวฝรั่งเศส อดีตนายกรัฐมนตรีฝรั่งเศส

ฌ็อสแป็งเข้าวงการการเมืองภายหลังได้รับเลือกตั้งเป็นสมาชิกสมัชชาแห่งชาติใน พ.ศ. 2524 จากนั้นก็ได้เป็นเลขาธิการเอกของพรรคสังคมนิยมหลังจากการชัยชนะของฟร็องซัว มีแตร็อง ในการเลือกตั้งประธานาธิบดีฝรั่งเศส พ.ศ. 2524 แล้วได้รับแต่งตั้งเป็นรัฐมนตรีว่าการกระทรวงศึกษาธิการใน พ.ศ. 2531

เขาเป็นผู้สมัครชิงตำแหน่งประธานาธิบดีของพรรคสังคมนิยมในการเลือกตั้งประธานาธิบดีฝรั่งเศส พ.ศ. 2538 แต่กลับพ่ายแพ้ให้กับฌัก ชีรัก ซึ่งในต่อมา เป็นประธานาธิบดีที่ประกาศยุบสภาใน พ.ศ. 2540 ทำให้ฌ็อสแป็ง ขึ้นเป็นนายกรัฐมนตรีหลังจากการชัยชนะของพันธมิตรฝ่ายซ้ายในการเลือกตั้งสมาชิกสมัชชาแห่งชาติของฝรั่งเศส พ.ศ. 2540 ซึ่งในขณะนั้น เป็นครั้้งที่ 3 ที่เกิด "บริหารร่วมกัน" () หรือเหตุที่นายกรัฐมนตรีคนที่ 3 ที่มาจากคนละพรรคของฝ่ายประธานาธิบดี

ในการเลือกตั้งประธานาธิบดีฝรั่งเศส พ.ศ. 2545 ฌ็อสแป็งเป็นผู้สมัครของพรรคสังคมนิยมอีกครั้ง แต่พ่ายแพ้อย่างสิ้นเชิง เนื่องจากไม่ได้ผ่านรอบที่หนึ่ง และพ่ายแพ้ให้ฌัก ชีรัก ผู้สมัครรับตำแหน่งอีกสมัยหนึ่ง และฌ็อง-มารี เลอ แปน ผู้สมัครทางฝ่ายขวาจัดของพรรคแนวร่วมแห่งชาติ ซึ่งเป็นครั้งแรกในประวัติศาสตร์ฝรั่งเศสที่ผู้สมัครทางฝ่ายขวาจัดได้เข้ารอบที่สองในการเลือกตั้งประธานาธิบดีภายใต้สาธารณรัฐฝรั่งเศสที่ 5 ทำให้เขาประกาศวางมือทางการเมืองทันที

ต่อมา ใน พ.ศ. 2557 ฌ็อสแป็งได้รับแต่งตั้งเป็นสมาชิกสภารัฐธรรมนูญ จนถึง พ.ศ. 2562 เมื่ออาแล็ง ฌูว์เป อดีตนายกรัฐมนตรีและนายกเทศมนตรีเมืองบอร์โด ได้รับแต่งตั้งแทนเขา

หมวดหมู่:นายกรัฐมนตรีฝรั่งเศส
หมวดหมู่:บุคคลจากจังหวัดโอดแซน
ธงเซนต์เฮเลนา

**ธงชาติเซนต์เฮเลนา** ใช้ตราแผ่นดินประกอบเข้ากับธงเรือรัฐบาลสหราชอาณาจักร (Blue Ensign) ที่ด้านปลายธง (เนื่องจากว่าดินแดนแห่งนี้เป็นอาณานิคมของสหราชอาณาจักร) ซึ่งตราแผ่นดินดังกล่าวนั้น ย่อมเปลี่ยนแปลงไปตามการกำหนดให้ใช้ตราแผ่นดินในแต่ละครั้ง ธงที่ใช้อยู่ในปัจจุบันนี้ ประกาศใช้เมื่อ พ.ศ. 2527 สำหรับธงเรือพลเรือนนั้นใช้ธงเรือพลเรือนสหราชอาณาจักร (Red Ensign) ซึ่งมีพื้นสีแดง ส่วนเครื่องหมายในธงเป็นรูปตราแผ่นดินอย่างเดียวกับธงชาติ สำหรับธงประจำตำแหน่งผู่ว่าการแห่งเซนต์เฮเลนา ใช้ธงชาติสหราชอาณาจักรประดับด้วยตราแผ่นดินที่กลางธง

## ดูเพิ่ม
* ตราแผ่นดินของเซนต์เฮเลนา

## แหล่งข้อมูลอื่น

* 

หมวดหมู่:เซนต์เฮเลนา
เซนต์เฮเลนา
เจ้าพระยาทิพากรวงศมหาโกษาธิบดี (ขำ บุนนาค)

**เจ้าพระยาทิพากรวงศมหาโกษาธิบดี**  นามเดิม ขำ ตระกูลบุนนาค (1 ตุลาคม พ.ศ. 2356 — 12 มิถุนายน พ.ศ. 2413) เป็นขุนนางและนักเขียนชาวไทย

## ประวัติ
เจ้าพระยาทิพากรวงศมหาโกษาธิบดีเกิดเมื่อปี 2356 ในตระกูลบุนนาค ซึ่งเป็นตระกูลขุนนางไทยที่ทรงอิทธิพลและมีเชื้อสายเปอร์เซีย บิดาของท่าน คือ สมเด็จเจ้าพระยาบรมมหาประยุรวงศ์ (ดิศ บุนนาค) ซึ่งต่อมาดำรงตำแหน่งผู้สำเร็จราชการแทนพระองค์ในพระบาทสมเด็จพระจอมเกล้าเจ้าอยู่หัว และพี่ชายของท่าน คือ สมเด็จเจ้าพระยาบรมมหาศรีสุริยวงศ์ (ช่วง บุนนาค) ว่าสมุหพระกลาโหมต่อมาเป็นผู้สำเร็จราชการแทนพระองค์ในพระบาทสมเด็จพระจุลจอมเกล้าเจ้าอยู่หัว

## ชีวิตราชการ
เจ้าพระยาทิพากรวงศ์เข้ารับราชการในสมัยพระบาทสมเด็จพระนั่งเกล้าเจ้าอยู่หัวในตำแหน่งขุนนางในกรมท่า หลังจากการสวรรคตของพระบาทสมเด็จพระนั่งเกล้าเจ้าอยู่หัวในปี 2394 ตระกูลบุนนาคก็มีบทบาทสำคัญในการคัดเลือกผู้สืบราชบัลลังก์ การสนับสนุนพระภิกษุเจ้าฟ้ามงกุฎขึ้นสู่ราชบัลลังก์ ทำให้ท่านได้รับตำแหน่งเป็นเสนาบดีกรมท่าในปี 2396 เสนาบดีพระคลังในปี 2398 และตำแหน่งเจ้าพระยารวิวงศ์มหาโกษาธิบดีในปี 2408 (ก่อนจะเปลี่ยนเป็นทิพากรวงศ์)

## ผลงาน
หลังจากสุขภาพไม่ดีจนต้องเกษียณอายุราชการในปี 2410 เจ้าพระยาทิพากรวงศ์ก็ใช้เวลาที่เหลือของชีวิตเขียนหนังสือเกี่ยวกับประวัติศาสตร์และศาสนา ในปี 2410 ท่านได้เขียนหนังสือชื่อ หนังสือแสดงกิจจานุกิจ เจ้าพระยาทิพากรวงศ์ได้รับพระบรมราชโองการจากพระบาทสมเด็จพระจุลจอมเกล้าเจ้าอยู่หัวให้เขียนพระราชพงศาวดารของกษัตริย์สี่รัชกาลแรกในราชวงศ์จักรีชื่อ *[[พระราชพงศาวดารกรุงรัตนโกสินทร์]]* ซึ่งท่านเขียนเสร็จก่อนอสัญกรรมในปี 2413 แม้ว่าพระราชพงศาวดารทั้ง 4 เล่มจะแล้วเสร็จภายในปี 2413 แต่ พระราชพงศาวดารกรุงรัตนโกสินทร์ รัชกาลที่ 3 ก็ไม่ได้รับการตีพิมพ์จนถึงปี 2477 ผลงานทางประวัติศาสตร์ของเจ้าพระยาทิพากรวงศ์ชุดนี้ได้รับการชำระเนื้อหาโดยสมเด็จพระเจ้าบรมวงศ์เธอ พระองค์เจ้าดิศวรกุมาร กรมพระยาดำรงราชานุภาพ (สำหรับพระราชพงศาวดารกรุงรัตนโกสินทร์รัชกาลที่ 5 นิพนธ์โดยสมเด็จกรมพระยาดำรงราชานุภาพ)

## ครอบครัว
ภรรยาของเจ้าพระยาทิพากรวงศมหาโกษาธิบดีคือ**ท่านผู้หญิงหนู** บุตรีของเจ้าพระยานครศรีธรรมราช (พัฒน์ ณ นคร) บิดานำถวายพระบาทสมเด็จพระพุทธเลิศหล้านภาลัย ทรงโปรดให้เป็นละครหลวง ถึงรัชสมัยพระบาทสมเด็จพระนั่งเกล้าเจ้าอยู่หัวทรงโปรดให้เป็นเจ้าจอมอยู่งาน และในรัชสมัยพระบาทสมเด็จพระจอมเกล้าเจ้าอยู่หัว ได้พระราชทานให้เป็นภรรยาเจ้าพระยาทิพากรวงศ์มหาโกษาธิบดี 

จนถึงรัชสมัยพระบาทสมเด็จพระจุลจอมเกล้าเจ้าอยู่หัว ท่านป่วยเป็นวัณโรค และถึงแก่กรรมในวันที่ 9 พฤศจิกายน พ.ศ. 2413 เวลาเช้า 4 โมงเศษ สิริอายุ 78 ปี พระราชทานหีบทองตามเกียรติยศ

## ในวัฒนธรรมสมัยนิยม
มีนักแสดงผู้รับบท เจ้าพระยาทิพากรวงศมหาโกษาธิบดี (ขำ บุนนาค) ได้แก่

* พุทธิพร แซ่เล้า จากภาพยนตร์เรื่อง ทวิภพ (2547)
* อิทธิศักดิ์ นิลเจียระไน จากรายการสารคดีเรื่อง เรื่องเล่า 9 แผ่นดิน ตอน ฝิ่น จีนเผียว ตั่วเฮีย (2552)

## อ้างอิง

* *วิมล พงศ์พิพัฒน์*  **เจ้าพระยาทิพากรวงศ์มหาโกษาธิบดี** สารานุกรมไทย ฉบับราชบัณฑิตยสถาน เล่ม 14 พ.ศ. 2527 -2528 หน้า 8681

## แหล่งข้อมูลอื่น

* ''ชมรมสายสกุลบุนนาค'' 

หมวดหมู่:บรรดาศักดิ์ชั้นเจ้าพระยา
หมวดหมู่:สกุลบุนนาค
หมวดหมู่:ผู้เขียนบันทึกเหตุการณ์
หมวดหมู่:บุคคลในประวัติศาสตร์กรุงรัตนโกสินทร์
ตราแผ่นดินของเซนต์เฮเลนา

**ตราแผ่นดินของ[[เซนต์เฮเลนา]]** แบบปัจจุบัน ประกาศใช้เมื่อวันที่ 30 มกราคม พ.ศ. 2527 ลักษณะเป็นตราโล่อาร์ม แบ่งภายในโล่ออกเป็น 2 ส่วน ส่วนหัวโล่นั้น เป็นรูปนกกางเขนยืนผินหน้าไปทางซ้ายบนพื้นสีเหลือง เบื้องล่างอันเป็นส่วนท้องโล่ เป็นภาพเรือรบสามเสา ซึ่งชักธงกางเขนแห่งเซนต์จอร์จไว้ที่ท้ายเรือ ลอยลำอยู่ในท้องทะเล เบื้องหน้าของเรือลำนั้น มีรูปภูเขาโผล่พ้นน้ำอยู่ 2 ลูก คือ เกาะเซนต์เฮเลนา

เดิมเซนต์เฮเลนา ใช้ตราแผ่นดินแบบเก่าเมื่อ พ.ศ. 2482 ลักษณะเป็นตราโล่อาร์ม แต่กรอบของโล่เป็นลวดลายแบบคลาสสิก ภายในเป็นภาพเรือรบสามเสา ลอยลำอยู่ในท้องทะเล ซึ่งรายละเอียดของตราแผ่นดิน ได้กล่าวไว้ข้างต้น

## ดูเพิ่ม

* ธงชาติเซนต์เฮเลนา

หมวดหมู่:เซนต์เฮเลนา
ซเนต์เฮเลนา
ซเนต์เฮเลนา
ธงชาติหมู่เกาะฟอล์กแลนด์

**[[ธงชาติ]][[หมู่เกาะฟอล์กแลนด์]]** แบบปัจจุบันเริ่มใช้มาตั้งแต่วันที่ 29 กันยายน พ.ศ. 2491 ลักษณะเป็นธงแสดงสัญชาติสีน้ำเงิน กว้าง 1 ส่วน ยาว 2 ส่วน ที่ด้านปลายธงมีภาพตราแผ่นดินของหมู่เกาะฟอล์กแลนด์ แต่แบบธงที่ใช้อยู่ในปัจจุบันนี้จะมีลักษณะต่างจากแบบที่เริ่มใช้ในปี พ.ศ. 2491 เล็กน้อย กล่าวคือ แบบที่ใช้ในยุคดังกล่าว รูปตราแผ่นดินนั้นจะซ้อนทับบนวงกลมสีขาวอีกทีหนึ่ง ส่วนธงแบบปัจจุบันไม่มีรูปวงกลมสีขาวแล้ว สำหรับเรือเอกชนใช้ธงแสดงสัญชาติสีแดง โดยเริ่มใช้ตั้งแต่ พ.ศ. 2542 

ดินแดนแห่งนี้เดิมมีธงประจำดินแดนของตนใช้อีกแบบหนึ่ง ซึ่งปัจจุบันใช้เป็นธงชาติบริติชแอนตาร์กติกเทอร์ริทอรี และ ไม่ได้ใช้ในหมู่เกาะฟอล์กแลนด์แล้ว อย่างไรก็ตาม เมื่อสหราชอาณาจักรได้ก่อตั้งดินแดนบริติชแอนตาร์กติกเทอร์ริทอรีใน พ.ศ. 2504 จอร์เจียใต้และหมู่เกาะแซนด์วิชใต้ยังคงมีสถานะเป็นดินแดนในความปกครองของหมู่เกาะฟอล์กแลนด์ จึงยังใช้ธงชาติของที่นี่เป็นธงประจำดินแดนของตนจนถึง พ.ศ. 2528 เนื่องจากจอร์เจียใต้และหมู่เกาะแซนด์วิชใต้ได้ยกฐานะขึ้นเป็นดินแดนโพ้นทะเลอังกฤษ ขึ้นตรงต่อเมืองแม่ คือ สหราชอาณาจักร หมู่เกาะนี้จึงได้มีธงชาติใช้เป็นของตัวเองโดยเฉพาะ

ในช่วงสงครามหมู่เกาะฟอล์กแลนด์ ขณะที่อาร์เจนตินาเข้ายึดครองหมู่เกาะแห่งนี้ ได้มีการสั่งห้ามใช้ธงชาติตามแบบของสหราชอาณาจักร และชักธงชาติอาร์เจนตินาขึ้นใช้แทนที่ ปัจจุบันแม้ดินแดนแห่งนี้จะยังเป็นของสหราชอาณาจักร แต่อาร์เจนตินาก็ยังถือว่าหมู่เกาะฟอล์กแลนด์เป็นส่วนหนึ่งของจังหวัดเตียร์ราเดลฟวยโก และถือว่าธงประจำจังหวัดนี้เป็นธงของหมู่เกาะฟอล์กแลนด์ แม้จะไม่เคยมีการใช้ธงดังกล่าวในที่นี่เลยก็ตาม

## ธงที่ใช้ในหมู่เกาะฟอล์กแลนด์


ไฟล์:Flag of the Falkland Islands (1876–1925).svg|พ.ศ. 2419 - 2468 
ไฟล์:Flag of the Falkland Islands (1925–1948).svg|พ.ศ. 2468 - 2491
ไฟล์:British joint forces flag Falkland Islands.svg|ธงกองกำลังร่วมหมู่เกาะฟอล์คแลนด์



## ดูเพิ่ม
* ตราแผ่นดินของหมู่เกาะฟอล์กแลนด์  
* ธงในสหราชอาณาจักร

## แหล่งข้อมูลอื่น

* 
* ประวัติธงชาติหมู่เกาะฟอล์กแลนด์

หมู่เกาะฟอล์กแลนด์
หมวดหมู่:หมู่เกาะฟอล์กแลนด์
คือเวียง

**คือเวียง** อาจหมายถึง

* ตำบลคือเวียง อำเภอดอกคำใต้ จังหวัดพะเยา
* หนองคือเวียง หนองน้ำขนาดใหญ่ ในเอำเภอเมืองเชียงราย
คณะรัฐมนตรีไทย คณะที่ 32

**[[คณะรัฐมนตรีไทย|คณะรัฐมนตรี]]** คณะที่ 32 ของไทย (18 ธันวาคม พ.ศ. 2515 - 14 ตุลาคม พ.ศ. 2516)

จอมพลถนอม กิตติขจร เป็น นายกรัฐมนตรี ประกาศพระบรมราชโองการ เมื่อวันที่ 18 ธันวาคม พ.ศ. 2515 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงลงพระปรมาภิไธยในประกาศ พลตรี ศิริ สิริโยธิน ประธานสภานิติบัญญัติแห่งชาติ เป็นผู้ลงนามรับสนองพระบรมราชโองการ

## รายชื่อคณะรัฐมนตรี คณะที่ 32 ของไทย
ในวันที่ 19 ธันวาคม พ.ศ. 2515 มีการแต่งตั้งคณะรัฐมนตรี ดังนี้

# จอมพล ถนอม กิตติขจร เป็น รัฐมนตรีว่าการกระทรวงกลาโหม และ รัฐมนตรีว่าการกระทรวงการต่างประเทศ
# พลเอก ประภาส จารุเสถียร เป็น รองนายกรัฐมนตรี และรัฐมนตรีว่าการกระทรวงมหาดไทย
# พลโท แสวง เสนาณรงค์ เป็น รัฐมนตรีประจำสำนักนายกรัฐมนตรี
# นาย เสริม วินิจฉัยกุล เป็น รัฐมนตรีว่าการกระทรวงการคลัง
# พลอากาศเอก ทวี จุลละทรัพย์ เป็น รัฐมนตรีว่าการกระทรวงเกษตรและสหกรณ์
# พลเอก พงษ์ ปุณณกันต์ เป็น รัฐมนตรีว่าการกระทรวงคมนาคม
# นาย ประสิทธิ์ กาญจนวัฒน์ เป็น รัฐมนตรีว่าการกระทรวงพาณิชย์
# นาย กมล วรรณประภา เป็น รัฐมนตรีว่าการกระทรวงยุติธรรม
# นาย อภัย จันทวิมล เป็น รัฐมนตรีว่าการกระทรวงศึกษาธิการ
# พลตำรวจเอก ประเสริฐ รุจิรวงศ์ เป็น รัฐมนตรีว่าการกระทรวงสาธารณสุข
# พลเอก กฤษณ์ สีวะรา เป็น รัฐมนตรีว่าการกระทรวงอุตสาหกรรม
# ศาสตราจารย์ บุญรอด บิณฑสันต์ เป็น รัฐมนตรีว่าการทบวงมหาวิทยาลัยของรัฐ
# พลเรือเอก ถวิล รายนานนท์ เป็น รัฐมนตรีช่วยว่าการกระทรวงกลาโหม
# พลอากาศเอก บุญชู จันทรุเบกษา เป็น รัฐมนตรีช่วยว่าการกระทรวงกลาโหม
# นาย สมหมาย ฮุนตระกูล เป็น รัฐมนตรีช่วยว่าการกระทรวงการคลัง
# พลจัตวา ชาติชาย ชุณหะวัณ เป็น รัฐมนตรีช่วยว่าการกระทรวงการต่างประเทศ
# พลตำรวจโท พิชัย กุลละวณิชย์ เป็น รัฐมนตรีช่วยว่าการกระทรวงเกษตรและสหกรณ์
# นาย แสวง กุลทองคำ เป็น รัฐมนตรีช่วยว่าการกระทรวงเกษตรและสหกรณ์
# พลเรือตรี ชลี สินธุโสภณ เป็น รัฐมนตรีช่วยว่าการกระทรวงคมนาคม
# นาย อุทัย วุฒิกุล เป็น รัฐมนตรีช่วยว่าการกระทรวงคมนาคม
# นาย โอสถ โกศิน เป็น รัฐมนตรีช่วยว่าการกระทรวงพาณิชย์
# นาย ถวิล สุนทรศารทูล เป็น รัฐมนตรีช่วยว่าการกระทรวงมหาดไทย
# นาย พ่วง สุวรรณรัฐ เป็น รัฐมนตรีช่วยว่าการกระทรวงมหาดไทย
# นาย มาลัย หุวะนันทน์ เป็น รัฐมนตรีช่วยว่าการกระทรวงมหาดไทย
# ศาสตราจารย์ สมภพ โหตระกิตย์ เป็น รัฐมนตรีช่วยว่าการกระทรวงยุติธรรม
# ศาสตราจารย์ นายแพทย์ บุญสม มาร์ติน เป็น รัฐมนตรีช่วยว่าการกระทรวงศึกษาธิการ
# นายแพทย์ สมบุญ ผ่องอักษร เป็น รัฐมนตรีช่วยว่าการกระทรวงสาธารณสุข
# นาย สอาด หงษ์ยนต์ เป็น รัฐมนตรีช่วยว่าการกระทรวงอุตสาหกรรม

## การสิ้นสุดของคณะรัฐมนตรี คณะที่ 32 ของไทย
คณะรัฐมนตรีคณะนี้สิ้นสุดลงเนื่องจาก จอมพลถนอม กิตติขจร ได้กราบถวายบังคมลาออกจากตำแหน่ง เมื่อวันที่ 14 ตุลาคม พ.ศ. 2516 ภายหลังเหตุการณ์ 14 ตุลา

## อ้างอิง
* คณะรัฐมนตรีคณะที่ 32 จากสำนักเลขาธิการคณะรัฐมนตรี 
* ลำดับความเป็นมาของคณะรัฐมนตรีไทย จากสำนักเลขาธิการคณะรัฐมนตรี 

หมวดหมู่:คณะรัฐมนตรีไทย
หมวดหมู่:ถนอม กิตติขจร
ดอแนตสก์

**ดอแนตสก์** (, ) หรือ **โดเนตสค์** (, ) เป็นเมืองอุตสาหกรรมในภาคตะวันออกของประเทศยูเครน มีพื้นที่ 358 ตารางกิโลเมตร ประชากร 1,100,700 คน ปัจจุบันถูกปกครองโดย รัสเซีย

ตั้งแต่เดือนเมษายน ค.ศ. 2014 ดอแนตสก์และพื้นที่โดยรอบเป็นหนึ่งในสถานที่หลักของการสู้รบในสงครามดอนบัสที่กำลังดำเนินอยู่ เนื่องจากกองกำลังแบ่งแยกดินแดนที่สนับสนุนรัสเซียได้ต่อสู้กับกองกำลังทหารของยูเครนเพื่อควบคุมเมืองและพื้นที่โดยรอบ ตลอดช่วงเวลาส่วนใหญ่ของสงครามนี้ เมืองดอแนตสก์อยู่ใต้การบริหารของกองกำลังแบ่งแยกดินแดนที่สนับสนุนรัสเซีย ส่วนพื้นที่รอบนอกในแคว้นดอแนตส์ถูกแบ่งกันระหว่างสองฝ่าย

## เชิงอรรถ


## อ้างอิง

หมวดหมู่:เขตเศรษฐกิจพิเศษ
หมวดหมู่:นครในแคว้นดอแนตสก์
หมวดหมู่:กรณีพิพาทเรื่องอาณาเขตยูเครน
หมวดหมู่:ดอแนตสก์
เหตุการณ์เหมืองซาสยาดโคระเบิด พ.ศ. 2550

thumb|เหมืองซาสยาดโค
**เหตุการณ์เหมืองซาสยาดโคระเบิด พ.ศ. 2550** เป็นการระเบิดของเหมืองซาสยาดโค ในเมืองโดเนตสก์ ทางภาคตะวันออกของประเทศยูเครน เมื่อวันที่ 18 พฤศจิกายน พ.ศ. 2550 มีสาเหตุจากการระเบิดของมีเทนบริเวณใต้ดินลึกกว่า 1,000 เมตร ปัจจุบันพบผู้เสียชีวิต 90 คน และมีผู้สูญหาย 10 คน

## อ้างอิง

หมวดหมู่:ประเทศยูเครน
ภาษาคิเลกิ

**ภาษาคิเลกิ** (  ) เป็นภาษากลุ่มอิหร่านสาขาตะวันตกเฉียงเหนือที่มีผู้พูดในจังหวัดกีลอนของประเทศอิหร่าน ภาษานี้มีความใกล้ชิดกับภาษามอแซนแดรอนและสองภาษานี้มีคำศัพท์คล้ายกัน แม้ว่าภาษาเปอร์เซียจะมีอิทธิพลต่อภาษาคิเลกิจำนวนหนึ่ง แต่ภาษานี้ยังคงเป็นภาษาเอกเทศที่มีต้นกำเนิดจากอิหร่านตะวันตกเฉียงเหนือ ภาษาคิเลกิและมอแซนแดรอน (แต่ไม่รวมมภาษากลุ่มอิหร่านอื่น ๆ)มีคุณสมบัติแบบลักษณ์เหมือนกับกลุ่มภาษาคอเคซัส (โดยเฉพาะกลุ่มภาษาคอคเซัสใต้)

โครงสร้างของภาษาคิเลกิใกล้เคียงกับภาษาซาซากีที่ใช้พูดในตุรกี  มีความแตกต่างด้านไวยากรณ์ในการแสดงความเป็นเจ้าของและคำคุณศัพท์เมื่อเทียบกับภาษาเปอร์เซียคำคุณศัพท์และคำขยายนำหน้านามเช่นเดียวกับภาษาอังกฤษ

## ไวยากรณ์

### ระบบกริยา
ใกล้เคียงกับภาษาเปอร์เซีย รูปนามกริยาทั้งหมดลงท้ายด้วย -tən/-dən หรือ -V:n, เมื่อ V: สระเสียงยาว รูปปัจจุบันมักสัมพันธ์กับรูปนามกริยา ส่วนรูปอดีตจะเป็นรูปนามกริยาที่ตัด  -ən หรือ -n 
#### กริยาประกอบ
มีกริยาประกอบเป็นจำนวนมากในภาษาคิเลกิ ซึ่งมีรูปแบบต่างจากกริยาโดยทั่วไป  ส่วนใหญ่ ไม่ใช้คำอุปสรรค bV- และคำอุปสรรคปฏิเสธ  nV- สามารถทำหน้าที่คล้ายอาคม -n-, โดยมาระหว่างอปสรรคและรากศัพท์ ดังนั้น จาก fagiftən, "ได้รับ", จะได้  รูปชี้เฉพาะปัจจุบัน  fagirəm, แต่ เงื่อนไขปัจจุบันเป็น  fágirəm, และรูปปฏิเสธของทั้งคู่เป็น  fángirəm หรือ fanígirəm. รูปอดีตเป็น  fángiftəm หรือ fanígiftəm.
### นาม
ภาษาคิเลกิใช้ระบบของการกร่วมกับคำบุพบท มีสามการกคือ การกประธาน การกความเป็นเจ้าของ และการกกรรม 
### คำคุณศัพท์
มาก่อนคำที่ถูกขยายและมักลงท้ายด้วยการกแสดงความเป็นเจ้าของ

## อ้างอิง

## แหล่งข้อมูลอื่น

*Scientific Information Database of the Iranian Academic Center for Education, Culture, and Research

คิเลกิ
ขอบตาแพะ

thumb|right|150px|แหวนรัดองคชาต

**ขอบตาแพะ** หรือ **แหวนรัดองคชาต** () เป็นอุปกรณ์ทางเพศอย่างหนึ่ง เป็นห่วงกลมมีขนติดอยู่รอบ ใช้สวมที่คอขององคชาตเวลาร่วมเพศ โดยมีความเชื่อว่าทำให้ช่วยเพิ่มความรู้สึกให้ผู้หญิงมากขึ้นขณะร่วมเพศ เพราะมีขนที่จะกระตุ้นที่ผิวผนังช่องคลอด

## ประวัติ
สาเหตุที่เรียกว่าขอบตาแพะ เนื่องจากสมัยแรกทำจากขอบตาแพะที่มีขนตารอบๆ ตัดออกมาตากแห้ง เวลาจะใช้ก็แช่น้ำให้อ่อนตัว ปัจจุบันดัดแปลงทำจากยางหนังสติ๊กผูกเป็นปมๆ ด้วยขนหางม้า หรือไนลอน

## ผลกระทบจากการใช้
ปัญหาการใช้ คือ อาจมีการถลอกที่ผิวช่องคลอด และมีสิ่งแปลกปลอมตกค้างภายใน ทำให้มีการอักเสบติดเชื้อ มีตกขาว

## อ้างอิง

หมวดหมู่:เซ็กซ์ทอย
เลดีโรส กิลแมน

เลดี**โรส กิลแมน** (; 1 มีนาคม พ.ศ. 2523) เป็นพระธิดาคนเล็กในเจ้าชายริชาร์ด ดยุกแห่งกลอสเตอร์ และบริจิตต์ ดัชเชสแห่งกลอสเตอร์ เลดีโรสเกิด ณ โรงพยาบาลเซนต์แมรี เขตแพดดิงตัน กรุงลอนดอน และเข้าศึกษาเล่าเรียนในโรงเรียนเซนต์จอร์จ เมืองแอสค็อต ปัจจุบันอยู่ในอันดับที่ 38 ของลำดับการสืบราชบัลลังก์อังกฤษ

ในวันที่ 16 พฤศจิกายน พ.ศ. 2550 สำนักพระราชวังเคนซิงตันได้ออกประกาศการหมั้นหมายระหว่างเลดีโรส วินด์เซอร์ กับจอร์จ กิลแมน บุตรชายของนายปีเตอร์ กิลแมน และนางกิลเลียน กิลแมน หลังจากการอภิเษกสมรส เลดีโรสจะเปลี่ยนนามสกุลใหม่เป็นเลดีโรส กิลแมน

## แหล่งข้อมูลอื่น

* Lady Rose Windsor 
* Engagement of Lady Rose Windsor 

ร
ร
หมวดหมู่:ชาวอังกฤษเชื้อสายเดนมาร์ก
หมวดหมู่:บุคคลจากเวสต์มินสเตอร์
หมวดหมู่:เลดี
โอลิมปิกเยาวชนฤดูร้อน 2010

**โอลิมปิกเยาวชนฤดูร้อน 2010** มีชื่ออย่างเป็นทางการว่า **โอลิมปิกเยาวชนสิงคโปร์ 2010**  เป็นมหกรรมกีฬาระหว่างประเทศสำหรับเยาวชนซึ่งจัดขึ้นในนครรัฐสิงคโปร์ ตั้งแต่วันที่ 14 ถึง 26 สิงหาคม พ.ศ. 2553 ในโอลิมเพียต (Olympiad) ที่ 29 เป็นการแข่งขันโอลิมปิกเยาวชนฤดูร้อนครั้งแรก ซึ่งเป็นเทศกาลกีฬาและวัฒนธรรมหลักจัดตามธรรมเนียมของกีฬาโอลิมปิก มีนักกีฬา 3,531 คน อายุระหว่าง 14 ถึง 18 ปี จากคณะกรรมการโอลิมปิกแห่งชาติ 204 แห่ง เข้าร่วมในการแข่งขัน 201 รายการ ใน 26 ชนิดกีฬา การตัดสินเลือกสิงคโปร์เป็นเจ้าภาพจัดการแข่งขันมีการประกาศเมื่อวันที่ 21 กุมภาพันธ์ พ.ศ. 2551 หลังการลงคะแนนเสียงของสมาชิกคณะกรรมการโอลิมปิกสากลทั้ง 105 คน

## การเสนอตัวเป็นเจ้าภาพ
มีสิบเอ็ดนครแสดงความสนใจเป็นเจ้าภาพจัดการแข่งขัน แต่ท้ายที่สุดแล้วมีเก้านครที่สมัคร ห้าในเก้านครถูกเลือกมาในรอบคัดเลือก: เอเธนส์ (ประเทศกรีซ), กรุงเทพมหานคร, มอสโก (ประเทศรัสเซีย), สิงคโปร์และตูริน (ประเทศอิตาลี) รายชื่อนี้ถูกย่อลงไปเหลือเพียงสองนคร คือ สิงคโปร์และมอสโก เมื่อวันที่ 21 กุมภาพันธ์ พ.ศ. 2551 ในการประกาศถ่ายทอดทางโทรทัศน์จากเมืองโลซาน ประเทศสวิตเซอร์แลนด์ ประธานคณะกรรมการโอลิมปิกสากลได้ประกาศว่าสิงคโปร์ได้รับสิทธิเป็นเจ้าภาพจัดการแข่งขัน

## ประเทศที่เข้าแข่งขัน

## ชนิดกีฬาที่แข่งขัน
กำหนดกีฬาที่ใช้แข่งขัน 27 ชนิด
}
**  
* 
* 
* 
* 
* 
* 
| valign = top|
* 
* 
* 
* 
* 
** ยิมนาสติกสากล
** ยิมนาสติกลีลา
** ทรัมโปลีน
| valign = top|
* 
* 
* 
* 
* 
* 
* 
| valign = top|
* 
* 
* 
* 
* 
* 
* 
|}

## สรุปเหรียญการแข่งขัน

:
:



## อ้างอิง

## แหล่งข้อมูลอื่น
* Singapore 2010 Official site
หอประชุมกองทัพเรือ

**หอประชุมกองทัพเรือ** () เป็นหอประชุมที่ตั้งอยู่ภายในพื้นที่กรมสารวัตรทหารเรือ และปรับปรุงต่อเติมอาคารราชนาวิกสภา ติดแม่น้ำเจ้าพระยา แขวงวัดอรุณ เขตบางกอกใหญ่ กรุงเทพมหานคร

## ประวัติ
ในวันที่ 23 เมษายน พ.ศ. 2545 กองทัพเรือได้รับมอบหมายให้ดำเนินการก่อสร้างอาคารหอประชุมขนาดใหญ่ ภายในพื้นที่กรมสารวัตรทหารเรือ และปรับปรุงต่อเติมอาคารราชนาวิกสภา เนื่องจากเป็นพื้นที่ที่มีภูมิทัศน์ริมฝั่งแม่น้ำเจ้าพระยาที่งดงาม อยู่ตรงข้ามกับหมู่พระมหาปราสาท และพระบรมมหาราชวัง ซึ่งมีคุณค่าทางสถาปัตยกรรมและศิลปวัฒนธรรม เพื่อใช้เป็นสถานที่สำหรับจัดงานเลี้ยงอาหารค่ำและชมกระบวนเรือพระราชพิธี ของผู้นำเขตเศรษฐกิจ จำนวน 21 ประเทศ และผู้เข้าร่วมประชุมเอเปค 2003 รวมทั้งผู้บริหารภาครัฐ และภาคเอกชนทั้งในประเทศและต่างประเทศ

โดยกองบัญชาการกองทัพไทย กระทรวงกลาโหมได้อนุมัติเมื่อวันที่ 3 กรกฎาคม พ.ศ. 2545 ให้กองทัพเรือดำเนินการว่าจ้าง บริษัท ถิรสิทธิ์ จำกัด ในการก่อสร้างอาคารหอประชุมกองทัพเรือ เป็นเงินจำนวน 305,109,000.03 บาท ซึ่ง กองทัพเรือ ได้มอบอำนาจให้ พลเรือโทพีรศักดิ์ วัชรมูล ผู้ช่วยเสนาธิการทหารเรือ ฝ่ายยุทธบริการ (ในขณะนั้น) เป็นผู้แทนกองทัพเรือในการลงนามในสัญญาจ้างก่อสร้างดังกล่าว เมื่อวันที่ 8 กรกฎาคม และเริ่มงานก่อสร้างทันทีในวันรุ่งขึ้น และในวันที่ 19 กรกฎาคม  โดยพลเอกชวลิต ยงใจยุทธ รองนายกรัฐมนตรี และรัฐมนตรีว่าการกระทรวงกลาโหมในขณะนั้น ได้วางศิลาฤกษ์อาคาร หอประชุมกองทัพเรือก่อสร้างแล้วเสร็จเมื่อวันที่ 17 กันยายน พ.ศ. 2546 และมีพิธีเปิดในวันที่ 24 กันยายน ปีเดียวกัน โดยพลเอกชวลิตเป็นประธานในพิธี

## กิจกรรมที่จัดในหอประชุมกองทัพเรือ
thumb|250px|สารวัตรทหารเรือที่หอประชุมกองทัพเรือ|left
* งานเลี้ยงรับรองการประชุมสุดยอดผู้นำเอเปค 2003 และ 2022
* การแสดงกระบวนเรือพระราชพิธี ในพระราชพิธีฉลองสิริราชสมบัติครบ 60 ปี พ.ศ. 2549
* รัฐพิธีเปิดประชุมสมัชชาแห่งชาติ พ.ศ. 2549
* รัฐพิธีสโมสรสันนิบาตเฉลิมพระเกียรติ พ.ศ. 2551
* พิธีพระราชทานปริญญาบัตรของมหาวิทยาลัยมหิดล พ.ศ. 2547 ถึง พ.ศ. 2556
* งานเลี้ยงรับรองและพิธีมอบรางวัลกินรีทองคำ เทศกาลภาพยนตร์นานาชาติกรุงเทพมหานคร พ.ศ. 2547
* คอนเสิร์ตนาวาคาราบาว พ.ศ. 2548
* งานเลี้ยงรับรองและประกาศผลรางวัลนาฏราช พ.ศ. 2553 / 2554 / 2556 / 2558 และ 2559
* งานเลี้ยงรับรองผู้เข้าร่วมประชุมสภาเศรษฐกิจโลกภูมิภาคเอเชียตะวันออก ครั้งที่ 21

## การเดินทาง
* รถโดยสารประจำทางสาย 57(4-41)

## สถานที่สำคัญใกล้เคียง
* วัดเครือวัลย์วรวิหาร
* วัดอรุณราชวรารามราชวรมหาวิหาร
* โรงเรียนทวีธาภิเศก

## อ้างอิง

* 

## แหล่งข้อมูลอื่น

* 
*การจัดงานแต่งงานในหอประชุมกองทัพเรือ

หมวดหมู่:สถานที่จัดงานที่ก่อตั้งในปี พ.ศ. 2546
หมวดหมู่:ก่อตั้งในกรุงเทพมหานครในปี พ.ศ. 2546
กองทัพเรือ
หมวดหมู่:หน่วยงานในสังกัดกองทัพเรือไทย
หมวดหมู่:เขตบางกอกใหญ่
หมวดหมู่:สิ่งก่อสร้างริมแม่น้ำเจ้าพระยา
ซูเปอร์สแมชบราเธอร์บรอวล์

***ซูเปอร์สแมชบราเธอร์บรอวล์*** () เป็นวิดีโอเกมรวมของนินเทนโด จัดจำหน่ายโดยนินเทนโดสำหรับเครื่องเล่นวิดีโอเกมระบบวี ได้มีการประกาศล่วงหน้าถึงเกมดังกล่าวที่งานแถลงข่าวในงาน E3 2005 โดยซาโตรุ อิวาตะซึ่งเป็นประธานและกรรมการผู้จัดการ มาซาฮิโระ ซากูไร ซึ่งเป็นผู้อำนวยการในเกมสองชุดก่อนหน้านี้ ก็ได้รับบทเป็นผู้อำนวยการสำหรับงวดที่สามนี้ตามคำขอของอิวาตะด้วย โดยการพัฒนาเกมได้เริ่มในเดือนตุลาคม ค.ศ. 2005 

## ตัวละครในเกม

* มาริโอ จาก มาริโอ
* ลิงก์ จาก เดอะเลเจนด์ออฟเซลดา
* เคอร์บี้ จาก เคอร์บี้
* พิคาชู จาก โปเกมอน
* ฟ็อกซ์ จาก สตาร์ฟ็อกซ์
* ซามัส / ซีโร่ ซูท ซามัส จาก เมทรอยด์
* เจ้าหญิงเซลดา / ชีค จาก เดอะเลเจนด์ออฟเซลดา
* บาวเซอร์ จาก มาริโอ
* ดองกีคอง จาก ดองกีคอง / มาริโอ
* โยชิ จาก โยชิ / มาริโอ
* เจ้าหญิงพีช จาก มาริโอ
* ไอซ์ ไคลเมอร์ส จาก ไอซ์ ไคลเมอร์
* พิท จาก คิด อิคารัส
* วาริโอ จาก วาริโอ / มาริโอ
* ไอค์ จาก ไฟร์เอมเบลม
* โปเกมอน เทรนเนอร์ จาก โปเกมอน
* ดิดดี้ คอง จาก ดองกี้คอง
* เมตาไนต์ จาก เคอร์บี้

* ลูคัส จาก เอิร์ธบาวด์ (มาเธอร์)
* คิง เดเดเด จาก เคอร์บี้
* กัปตัน โอลิมาร์ จาก พิกมิน
* เนส จาก เอิร์ธบาวด์ (มาเธอร์)
* มาร์ธ จาก ไฟร์เอมเบลม
* ลุยจิ จาก มาริโอ
* ฟอลโค จาก สตาร์ฟ็อก
* กัปตันฟอลคอน จาก เอฟ-ซีโร่
* ลูคาริโอ จาก โปเกมอน
* R.O.B. จาก ซีรีส์โรบอทของนินเทนโด (ไจโรไมท์และสแต็ค-อัพ)
* กานอนดอร์ฟ จาก เดอะเลเจนด์ออฟเซลดา
* มิสเตอร์ เกม แอนด์ วอช จาก  เกม แอนด์ วอช
* พูริน จาก โปเกมอน
* ตูน ลิงก์ จาก เดอะเลเจนด์ออฟเซลดา
* วูล์ฟ จาก สตาร์ฟ็อกซ์
* สเนก จาก เมตัลเกียร์โซลิด
* โซนิค เดอะเฮดจ์ฮ็อก จาก โซนิคเดอะเฮดจ์ฮ็อก

## ด่านในเกม
### ด่านปกติ
* สนามรบ จาก ซูเปอร์สแมชบราเธอร์บรอวล์
* จุดหมายสุดท้าย จาก ซูเปอร์สแมชบราเธอร์บรอวล์
* เดลฟิโนพลาซ่า จาก ซูเปอร์มาริโอซันไซน์
* อาณาจักรเห็ด จาก ซูเปอร์มาริโอบราเธอรส์
* มาริโอเซอร์คิท จาก มาริโอคาร์ท
* น้ำตกยักษ์ จาก ดองกี้คอง จังเกิ้ล บีท
* สะพานแห่งเอลดิน จาก เดอะเลเจนด์ออฟเซลดา ทไวไลท์ ปริ๊นเซส
* นอร์แฟร์ จาก มีทรอยด์
* เรือรบออร์ฟีออน จาก มีทรอยด์ ไพรม์
* เกาะของโยชิ จาก โยชิ ไอแลนด์
* ฮัลเบิร์ด จาก เคอร์บี้
* ไลแลต ครูส จาก สตาร์ฟอกซ์
* สังเวียนโปเกมอน 2 จาก โปเกมอน

## เชิงอรรถ

## อ้างอิง

## แหล่งข้อมูลอื่น
* Official ''Super Smash Bros.'' website
* 

หมวดหมู่:วิดีโอเกมข้ามฝั่ง
หมวดหมู่:วิดีโอเกมที่ออกวางจำหน่ายในปี พ.ศ. 2551
หมวดหมู่:ซูเปอร์สแมชบราเธอร์ส
หมวดหมู่:เกมสำหรับนินเท็นโดวี
หมวดหมู่:เกมในการแข่งขันอิเล็กทรอนิกส์สปอร์ต
ตราแผ่นดินของหมู่เกาะฟอล์กแลนด์

**[[ตราแผ่นดิน]][[หมู่เกาะฟอล์กแลนด์]]** แบบปัจจุบัน ประกาศใช้เมื่อวันที่ 29 กันยายน พ.ศ. 2491  ลักษณะเป็นตราโล่อาร์ม ภายในโล่มีรูปแกะกำลังยืนบนหมู่เกาะ เป็นการแสดงถึงปัจจัยหลักทางเศรษฐกิจของหมู่เกาะ ใต้ภาพมีรูปเรือโบราณกำลังแล่นบนแถบคลื่นลายขาว นำเงิน ถัดลงมามีแถบโบว์สีนำตาลพร้อมเขียนคำขวัญว่า"Desire the Right" หมายถึง "ปรารถนาความยุติธรรม" คนที่กล่าวคำอ้างนี้คืออังกฤษ

## อ้างอิง

## แหล่งข้อมูลอื่น

หมวดหมู่:หมู่เกาะฟอล์กแลนด์
ฟอล์กแลนด์
ซเาท์จอร์เจียและหมู่เกาะเซาท์แซนด์วิช
ตราแผ่นดินของเกาะเซาท์จอร์เจียและหมู่เกาะเซาท์แซนด์วิช

**[[ตราแผ่นดิน]]ของ[[เกาะเซาท์จอร์เจียและหมู่เกาะเซาท์แซนด์วิช]]** เริ่มใช้เมื่อ พ.ศ. 2528 ก่อนหน้านี้เกาะเซาท์จอร์เจียและหมู่เกาะเซาท์แซนด์วิชขึ้นอยู่กับหมู่เกาะฟอล์กแลนด์ และใช้ตราแผ่นดินเดียวกัน ก่อนหน้า พ.ศ. 2505 เกาะเซาท์จอร์เจียและหมู่เกาะเซาท์แซนด์วิชใต้ใช้ตราแผ่นดินของเขตปกครองแอนตาร์กติกของอังกฤษ 

ตราแผ่นดินของเกาะเซาท์จอร์เจียและหมู่เกาะเซาท์แซนด์วิชเป็นรูปโล่อาร์ม พื้นโล่เป็นลายตราหมากรุกสีขาวและสีน้ำเงิน มีสามเหลี่ยมหัวควำพื้นเขียว ในสามเหลี่ยมมีสิงโตอังกฤษสีเหลืองหันหน้าไปทางซ้ายด้านเสาธงยืนถือคบเพลิงสีเหลือง และมีดาวเหลือง 6 แฉก 2 ดวงวางที่มุมบนทั้ง 2 มุมของสามเหลี่ยม ด้านข้างโล่อาร์มมีสัตว์2ตัวยืนอยู่บนพื้นเกาะ โดยด้านซ้ายมีรูปแมวนำยืนบนโขดหินและด้านขวามีรูปนกเพนกวินยืนบนพื้นหิมะ เหนือรูปโล่อาร์มมีส่วนหัวของชุดเกราะนักรบโบราณพร้อมมีกวางป่ายืนบนส่วนหัวของชุดเกราะ ใต้รูปมีแถบโบว์สีเหลืองเขียนคำขวัญประจำชาติว่า Leo Terram Propriam Protegat แปลว่า"นำสิงโตปกป้องแผ่นดินของเรา"

## อ้างอิง

## แหล่งข้อมูลอื่น

หมวดหมู่:เกาะเซาท์จอร์เจียและหมู่เกาะเซาท์แซนด์วิช
ซเาท์จอร์เจียและหมู่เกาะเซาท์แซนด์วิช
ซเาท์จอร์เจียและหมู่เกาะเซาท์แซนด์วิช
ธงชาติเกาะเซาท์จอร์เจียและหมู่เกาะเซาท์แซนด์วิช

**ธงชาติเกาะเซาท์จอร์เจียและหมู่เกาะเซาท์แซนด์วิช** เป็นธงสี่เหลี่ยมผืนผ้า พื้นสีน้ำเงิน กว้าง 1 ส่วน ยาว 2 ส่วน ที่มุมธงบนด้านคันธงมีภาพธงชาติสหราชอาณาจักร ที่ด้านปลายธงมีภาพตราแผ่นดินของเกาะเซาท์จอร์เจียและหมู่เกาะเซาท์แซนด์วิช ซึ่งเป็นรูปโล่ลายตาหมากรุกสีฟ้าสลับขาว ภายในมีรูปสิงโตสีทองถือคบเพลิงล้อมด้วยดาวหกแฉก 2 ดวงในสามเหลี่ยมหัวกลับสีเขียว ด้ายซ้ายของโล่มีรูปแมวน้ำยืนบนโขดหิน ด้านขวามีรูปนกเพนกวินยืนบนพื้นน้ำแข็ง คอยประคองโล่ไว้ทั้งสองด้าน  เบื้องบนของโล่มีรูปเกราะนักรบส่วนศีรษะประดับด้วยแพรสีขาวและน้ำเงิน ส่วนศีรษะนั้นเป็นรูปกวางเรนเดียร์ยืนบนภูเขา เบื้องล่างของตรามีแพรแถบสีเหลืองประดับคำขวัญภาษาละตินว่า *Leo Terram Propriam Protegat* แปลว่า ให้สิงโตพิทักษ์แผ่นดินของตน

ธงดังกล่าวนี้ได้มีประกาศให้ใช้ได้ตามกฎหมายเมื่อวันที่ 3 ตุลาคม พ.ศ. 2528 เมื่อมีการจัดตั้งดินแดนแห่งนี้ขึ้น โดยแยกเขตการปกครองส่วนหนึ่งมาจากหมู่เกาะฟอล์กแลนด์ ซึ่งภาพของตราแผ่นดินที่ปรากฏในธงเวลานั้นมีขนาดเล็กกว่าในปัจจุบันและบรรจุไว้ในรูปวงกลมสีขาวอีกชั้นหนึ่ง  ต่อมาในช่วงระหว่างปี พ.ศ. 2542 พ.ศ. 2545 จึงได้แก้ให้ขนาดของตราใหญ่ขึ้น และยกเอาวงกลมสีขาวออกเสีย ดังที่ปรากฏการใช้ในปัจจุบันนี้  ธงนี้กำหนดไว้สำหรับใช้ชักบนอาคารทำการของรัฐบาลและฐานสำรวจทางวิทยาศาสตร์ของคณะสำรวจทวีปแอนตาร์กติกาของสหราชอาณาจักร (British Antarctic Survey)

สำหรัฐธงของผู้ว่าการเกาะเซาท์จอร์เจียและหมู่เกาะเซาท์แซนด์วิช ก็มีลักษณะเช่นเดียวกับผู้ว่าการอาณานิคมแห่งอื่นของสหราชอาณาจักร กล่าวคือ ใช้ธงชาติสหราชอาณาจักรประดับด้วยตราแผ่นดินของอาณานิคมเป็นสัญลักษณ์ โดยเมื่อแรกใช้ธงนี้ในปี พ.ศ. 2535 ตราแผ่นดินของเกาะเซาท์จอร์เจียและหมู่เกาะเซาท์แซนด์วิชที่ปรากฏในธงมีเฉพาะรูปโล่กลางดวงตราเท่านั้น  ต่อมาจึงได้แก้ไขให้ใช้ภาพตราแผ่นดินอย่างเต็มตัวกลางธงในปี พ.ศ. 2542 ธงนี้ใช้เมื่อผู้ว่าการเดินทางมาตรวจเยี่ยมดินแดนเท่านั้น



ไฟล์:Flag of South Georgia and the South Sandwich Islands (1992–1999).svg|23px ธงชาติก่อนปี พ.ศ. 2545
ไฟล์:Flag of the Commissioner for South Georgia and the South Sandwich Islands (1992–1999).svg|23px ธงผู้ว่าการ พ.ศ. 2535 - 2542
ไฟล์:Flag of the Commissioner for South Georgia and the South Sandwich Islands.svg|ธงผู้ว่าการ พ.ศ. 2542 - ปัจจุบัน



## แหล่งข้อมูลอื่น

* 

หมวดหมู่:ธงประจำดินแดนอาณานิคมของสหราชอาณาจักร
หมวดหมู่:เกาะเซาท์จอร์เจียและหมู่เกาะเซาท์แซนด์วิช
ภาษาอัสตูเรียส

**ภาษาอัสตูเรียส** (; ) เดิมยังมีชื่อเรียกว่า **บาเบล** () เป็นภาษากลุ่มโรมานซ์ไอบีเรียตะวันตกภาษาหนึ่งที่พูดกันในแคว้นอัสตูเรียส ประเทศสเปน ภาษาอัสตูเรียสเป็นส่วนหนึ่งของกลุ่มทางภาษาศาสตร์ที่กว้างกว่าคือภาษาอัสตูเรียส-เลออน ผู้พูดภาษาอัสตูเรียสมีจำนวนประมาณ 100,000 คน (ผู้พูดเป็นภาษาแรก) และ 450,000 คน (ผู้พูดเป็นภาษาที่สอง)

ภาษาอัสตูเรียสประกอบด้วยวิธภาษาสามวิธภาษาหลัก ได้แก่ ตะวันตก กลาง และตะวันออก มาตรฐานทางภาษาได้รับการจัดประมวลโดยอิงจากวิธภาษาอัสตูเรียสกลางด้วยเหตุผลทางประวัติศาสตร์และทางประชากรศาสตร์ ภาษาอัสตูเรียสมีไวยากรณ์ พจนานุกรม และอักขรวิธีเป็นเอกเทศ และได้รับการวางระเบียบโดยบัณฑิตยสถานภาษาอัสตูเรียส () แม้ว่าภาษานี้จะไม่มีฐานะเป็นภาษาราชการในสเปน แต่ก็ได้รับการคุ้มครองภายใต้ธรรมนูญการปกครองตนเองของแคว้นและได้รับการสอนเป็นวิชาเลือกในโรงเรียน อย่างไรก็ตาม เนื่องจากขาดสถานภาพทางการ ภาษานี้จึงเป็นตัวอย่างหนึ่งของภาษาที่ถูกเพิกเฉยหรือภาษาที่ "ต้องเผชิญกับความท้าทายต่อภาวะวิธภาษาของมันซ้ำแล้วซ้ำเล่า"

## อ้างอิง


อัสตูเรียส
อัสตูเรียส
วิกิพีเดียภาษาอัสตูเรียส

**วิกิพีเดียภาษาอัสตูเรียส** () เป็นสารานุกรมวิกิพีเดียที่จัดทำขึ้นในภาษาอัสตูเรียส เริ่มสร้างเมื่อเดือนกรกฎาคม พ.ศ. 2547 ณ วันที่  วิกิพีเดียภาษาอัสตูเรียสมีบทความ  บทความ

## อ้างอิง

## แหล่งข้อมูลอื่น

*  วิกิพีเดียภาษาอัสตูเรียส
*  วิกิพีเดียภาษาอัสตูเรียส รุ่นโทรศัพท์ (ไม่รอบรับเต็มรูปแบบ)

อัสตูเรียส
อำเภอกาบเชิง

**กาบเชิง** เป็นอำเภอหนึ่งของจังหวัดสุรินทร์

## ประวัติ
"กาบเชิง" ภาษาพื้นเมืองสุรินทร์หรือภาษาเขมรเรียก "กาบจืง" (กาบ = ฟัน, จืง = เท้า) ซึ่งมีความหมายว่า "ฟันเท้า" ที่มาจะเป็นประการใดไม่ปรากฏแน่ชัด แต่สันนิษฐานได้ว่าผู้คนที่มาบุกเบิกแผ้วถางป่าซึ่งรกชันเพื่อเป็นที่อยู่อาศัยและทำกินในพื้นที่นี้ บังเอิญมีคนโดนมีดหรือขวานพลาดมาฟันเท้าหลายคนในช่วงบุกเบิกนั้น จึงตั้งชื่อหมู่บ้านว่าบ้านกาบเชิงในเวลาต่อมา

บ้านกาบเชิงซึ่งเป็นที่ตั้งของที่ว่าการอำเภอกาบเชิงในปัจจุบัน เป็นหมู่บ้านที่อยู่ติดแนวชายแดนไทย-กัมพูชา เริ่มมีการตั้งถิ่นฐานมากว่า 200 ปีมาแล้ว โดยในช่วงแรกขึ้นกับตำบลด่าน อำเภอสังขะ และต่อมา
* พ.ศ. 2480 โอนไปอยู่ในการปกครองของตำบลหนองใหญ่ อำเภอปราสาท
* พ.ศ. 2506 โอนมาอยู่ในการปกครองของตำบลกาบเชิง อำเภอปราสาท
* วันที่ 15 พฤษภาคม พ.ศ. 2518 ได้รับการจัดตั้งเป็นกิ่งอำเภอ โดยมีตำบลในปกครอง 2 ตำบล ได้แก่ ตำบลกาบเชิงและตำบลบักได และในปี  พ.ศ. 2519 ได้แยกตำบลโคกกลางออกจากตำบลบักได จึงทำให้มีตำบลในปกครองเพิ่มขึ้นเป็น 3 ตำบล
* วันที่ 1 กรกฎาคม พ.ศ. 2520 ได้รับโอนตำบลคูตันและตำบลด่าน อำเภอสังขะ  มาเพิ่ม
* วันที่ 20 มีนาคม พ.ศ. 2522 ได้รับการยกฐานะเป็นอำเภอ
* วันที่ 7 กุมภาพันธ์ พ.ศ. 2538 ได้แยกไปตั้งกิ่งอำเภอพนมดงรัก 4 ตำบล 43  หมู่บ้าน ประกอบด้วย ตำบลบักได ตำบลโคกกลาง ตำบลตาเมียง และตำบลจีกแดก ออกมาตั้งเป็น กิ่งอำเภอพนมดงรัก มีผลบังคับใช้ 1 เมษายน พ.ศ.2538
* วันที่ 24 สิงหาคม พ.ศ. 2550 ยกฐานะจากกิ่งอำเภอพนมดงรัก เป็น **[[อำเภอพนมดงรัก]]**

## ที่ตั้งและอาณาเขต
อำเภอกาบเชิงตั้งอยู่ทางทิศใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอปราสาทและอำเภอสังขะ
* **ทิศตะวันออก** ติดต่อกับอำเภอสังขะ
* **ทิศใต้** ติดต่อกับจังหวัดอุดรมีชัย (ราชอาณาจักรกัมพูชา)
* **ทิศตะวันตก** ติดต่อกับอำเภอพนมดงรัก

## การแบ่งเขตการปกครอง
### การปกครองท้องที่
อำเภอกาบเชิงแบ่งพื้นที่การปกครองออกเป็น 6 ตำบล 86หมู่บ้าน

### การปกครองส่วนท้องถิ่น
ท้องที่อำเภอกาบเชิงประกอบด้วยองค์กรปกครองส่วนท้องถิ่น 6 แห่ง ได้แก่
* **เทศบาลตำบลกาบเชิง** ครอบคลุมพื้นที่ตำบลกาบเชิงทั้งตำบล
* **เทศบาลตำบลโคกตะเคียน** ครอบคลุมพื้นที่ตำบลโคกตะเคียนทั้งตำบล
* **เทศบาลตำบลด่าน** ครอบคลุมพื้นที่ตำบลด่านทั้งตำบล
* **องค์การบริหารส่วนตำบลคูตัน** ครอบคลุมพื้นที่ตำบลคูตันทั้งตำบล
* **องค์การบริหารส่วนตำบลแนงมุด** ครอบคลุมพื้นที่ตำบลแนงมุดทั้งตำบล
* **[[องค์การบริหารส่วนตำบลตะเคียน]]** ครอบคลุมพื้นที่ตำบลตะเคียนทั้งตำบล

## อ้างอิง


กาบเชิง
หมวดหมู่:เขตแดนกัมพูชา–ไทย
อำเภอสำโรงทาบ

**สำโรงทาบ** เป็นอำเภอหนึ่งทางทิศตะวันออกของจังหวัดสุรินทร์ โดยนับเป็น 1 ใน 3 อำเภอของจังหวัดที่มีทางรถไฟสายตะวันออกเฉียงเหนือผ่าน ซึ่งเมื่อเดินทางจากกรุงเทพฯ แล้ว อำเภอนี้จะเป็นอำเภอสุดท้ายก่อนเข้าสู่เขตจังหวัดศรีสะเกษ

## ที่ตั้งและอาณาเขต
อำเภอสำโรงทาบตั้งอยู่ทางทิศตะวันออกของจังหวัด มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอสนม อำเภอโนนนารายณ์ และอำเภอเมืองจันทร์ (จังหวัดศรีสะเกษ)
* **ทิศตะวันออก** ติดต่อกับอำเภอห้วยทับทัน (จังหวัดศรีสะเกษ)
* **ทิศใต้** ติดต่อกับอำเภอห้วยทับทันและอำเภอปรางค์กู่ (จังหวัดศรีสะเกษ)
* **ทิศตะวันตก** ติดต่อกับอำเภอศีขรภูมิ

## การแบ่งเขตการปกครอง
### การปกครองส่วนภูมิภาค
อำเภอสำโรงทาบแบ่งพื้นที่การปกครองออกเป็น 10 ตำบล 100 หมู่บ้าน

### การปกครองส่วนท้องถิ่น
ท้องที่อำเภอสำโรงทาบประกอบด้วยองค์กรปกครองส่วนท้องถิ่น 11 แห่ง ได้แก่
* **เทศบาลตำบลสำโรงทาบ** ครอบคลุมพื้นที่บางส่วนของตำบลสำโรงทาบและบางส่วนของตำบลหนองไผ่ล้อม
* **เทศบาลตำบลหมื่นศรี** ครอบคลุมพื้นที่ตำบลหมื่นศรีทั้งตำบล
* **องค์การบริหารส่วนตำบลสำโรงทาบ** ครอบคลุมพื้นที่ตำบลสำโรงทาบ (เฉพาะนอกเขตเทศบาลตำบลสำโรงทาบ)
* **องค์การบริหารส่วนตำบลหนองไผ่ล้อม** ครอบคลุมพื้นที่ตำบลหนองไผ่ล้อม (เฉพาะนอกเขตเทศบาลตำบลสำโรงทาบ)
* **องค์การบริหารส่วนตำบลกระออม** ครอบคลุมพื้นที่ตำบลกระออมทั้งตำบล
* **องค์การบริหารส่วนตำบลหนองฮะ** ครอบคลุมพื้นที่ตำบลหนองฮะทั้งตำบล
* **องค์การบริหารส่วนตำบลศรีสุข** ครอบคลุมพื้นที่ตำบลศรีสุขทั้งตำบล
* **องค์การบริหารส่วนตำบลเกาะแก้ว** ครอบคลุมพื้นที่ตำบลเกาะแก้วทั้งตำบล
* **องค์การบริหารส่วนตำบลเสม็จ** ครอบคลุมพื้นที่ตำบลเสม็จทั้งตำบล
* **องค์การบริหารส่วนตำบลสะโน** ครอบคลุมพื้นที่ตำบลสะโนทั้งตำบล
* **องค์การบริหารส่วนตำบลประดู่** ครอบคลุมพื้นที่ตำบลประดู่ทั้งตำบล

## โครงสร้างพื้นฐาน
### การศึกษา

;โรงเรียนมัธยมศึกษา
* โรงเรียนสำโรงทาบวิทยาคม
* โรงเรียนศรีสุขวิทยา

;โรงเรียนประถมศึกษาและขยายโอกาส
* โรงเรียนกระเลา ศรีพัฒนา
* โรงเรียนบ้านบ้านกุง
* โรงเรียนบ้านเกาะแก้ว
* โรงเรียนบ้านจังเกา (ลุสิมาวิทยาคาร)
* โรงเรียนบ้านจังเอิด หนองแมว
* โรงเรียนบ้านตะเคียนกูยวิทยา
* โรงเรียนบ้านตะมะ หนองกระจาน
* โรงเรียนบ้านตางมาง
* โรงเรียนบ้านโนนลี
* โรงเรียนบ้านโนนสวรรค์
* โรงเรียนอนุบาลสำโรงทาบ (บริคุตต์วิทยาคุณ)
* โรงเรียนบ้านหนองคู สะแบะ
* โรงเรียนบ้านหนองแคน
* โรงเรียนบ้านหนองแล้ง
* โรงเรียนบ้านหนองหว้า โพธิ์ ไทร
* โรงเรียนบ้านหมื่นศรีน้อย
* โรงเรียนหมื่นศรีประชาสรรค์
* โรงเรียนบ้านขนวน
* โรงเรียนการุญวิทยา
* โรงเรียนบ้านกระออม
* โรงเรียนบ้านขอนแก่น
* โรงเรียนบ้านค้อ
* โรงเรียนบ้านดู่
* โรงเรียนบ้านดู่โศก โคกสะอาด
* โรงเรียนบ้านศรีราชา
* โรงเรียนสะโนวิทยา
* โรงเรียนบ้านสังแก
* โรงเรียนบ้านหนองดุม
* โรงเรียนบ้านหนองพญา
* โรงเรียนบ้านหนองเหล็ก
* โรงเรียนบ้านหนองอีเลิง
* โรงเรียนบ้านหนองฮะ

;โรงเรียนกีฬา
* โรงเรียนกีฬาหมื่นศรีวิทยานุสรณ์ (กุดงิ้ว-ศิริพัฒน์)

### การขนส่ง
อำเภอสำโรงทาบมีสถานีรถไฟสำโรงทาบเป็นสถานีประจำอำเภอ โดยขบวนรถไฟเกือบทุกขบวน (ยกเว้นขบวนรถด่วนพิเศษ) จะหยุดรับ–ส่งผู้โดยสารที่สถานีแห่งนี้

## อ้างอิง

สำโรงทาบ
รณภพ รากะรินทร์

**รณภพ รากะรินทร์**  (เกิด: 27 มิถุนายน พ.ศ. 2529) อดีตผู้ประกาศข่าวสำนักข่าวไทย ทางสถานีโทรทัศน์โมเดิร์นไนน์ นายแบบนิตยสาร พิธีกรรายการโทรทัศน์หรือกิจกรรมต่างๆ และอดีตนักร้อง จบการศึกษาระดับปริญญาตรีจากคณะศึกษาศาสตร์ (จิตวิทยา) มหาวิทยาลัยศิลปากร และคณะมนุษยศาสตร์ (สื่อสารมวลชน) มหาวิทยาลัยรามคำแหง // ปัจจุบัน แมกซ์ เป็นพนักงานต้อนรับบนเครื่องบิน

## ผลงาน
* ถ่ายแบบนิตยสารเดอะบอย ฉบับเดือนเมษายน พ.ศ. 2549 คอลัมน์ เฟรชดอร์
* ถ่ายแบบนิตยสารชีซ ฉบับเดือนกันยายน พ.ศ. 2549 คอลัมน์ ไรต์ฟอร์มี
* ถ่ายแบบนิตยสารน็อกน็อก! ฉบับเดือนพฤศจิกายน พ.ศ. 2549 คอลัมน์ น็อกน็อก!กาย
* ถ่ายแบบนิตยสารยัวร์ส
* ถ่ายแบบนิตยสารเธอกับฉัน
* สัมภาษณ์ลงนิตยสารคลีโอ เกี่ยวกับหนังสือโปรด 5 เล่ม และ เป็น1ใน50หนุ่มคลีโอ ในปี 2551
* สัมภาษณ์ลงนิตยสารดีดีที คอลัมน์ อาร์ติสต์ vs บางกอก
* พิธีกรภาคสนาม รายการ 30 ยังแจ๋ว ทางไทยทีวีสีช่อง 3
* ร่วมร้องเพลง “เป็นอย่างงี้ตั้งแต่เกิดเลย” ในโครงการสนามหลวงคอนเน็กต์ส กับจีเอ็มเอ็มแกรมมี่
* ถ่ายแบบโฆษณาโรงเรียนสอนดนตรีเครสเชนโด
* นักร้องคนแรกของสังกัด "Werk Gang" ในเครือจีเอ็มเอ็มแกรมมี่ แนวดนตรีป็อป แบบเค-ป็อป โดยมีเพลงเปิดตัวคือ "เกิร์ลเฟรนด์" (Girlfriend)
* พิธีกรช่อง BANG CHANNEL (GMM TV)
* ผู้ประกาศข่าวต้นชั่วโมง (เกาะข่าว 9)(เกาะข่าวเด่น 17.00น)(9ข่าวร้อน) และ รอบวันข่าว ทางโมเดิร์นไนน์ ทีวี
* ผู้ประกาศข่าว 9Speed (จันทร์-อังคาร-พฤหัสบดี-ศุกร์) ทางโมเดิร์นไนน์ ทีวี
* ผู้ประกาศข่าวภาคเที่ยง ทางโมเดิร์นไนน์ ทีวี
* ผู้ประกาศข่าว ช่วง 9เศรษฐกิจ ทางโมเดิร์นไนน์ ทีวี
* พิธีกรรายการ "MCOT FAMILY NEWS" วันจันทร์-ศุกร์ 17.00 -17.30 น. ทางช่อง MCOT kids&family

## รางวัลอื่นๆ
* 1 ใน 50 หนุ่มโสดคลีโอ ประจำปี 2007

## อ้างอิง
* Maxx : รณภพ รากะรินทร์
* ตามติดความใส "แม็กซ์" รณภพ รากะรินทร์ สัมผัสเบื้องหลัง Mv "Girlfriend" 

## แหล่งข้อมูลอื่น
* http://magicmaxx.diaryis.com 
* http://iammaxx.hi5.com 

หมวดหมู่:บุคคลจากคณะศึกษาศาสตร์ มหาวิทยาลัยศิลปากร
หมวดหมู่:บุคคลจากคณะสื่อสารมวลชน มหาวิทยาลัยรามคำแหง
หมวดหมู่:นักร้องชายชาวไทย
หมวดหมู่:ผู้ประกาศข่าวช่อง 9-โมเดิร์นไนน์ทีวี
ซันตามาเรียเดลโปโปโล

thumb|ด้านหน้าโบสถ์ซันตามาเรียเดลโปโปโล

**ซันตามาเรียเดลโปโปโล** () เป็นโบสถ์ออกัสติเนียนที่มีชื่อเสียงแห่งหนึ่งในกรุงโรม ตั้งอยู่ทางด้านเหนือของปีอัซซาเดลโปโปโล ซึ่งเป็นจัตุรัสที่มีชื่อเสียงที่สุดแห่งหนึ่งของกรุงโรม อยู่ระหว่าง Porta Flaminia (หนึ่งในประตูของกำแพง Aurelian และเป็นจุดเริ่มต้นของ Via Flaminia ซึ่งเป็นเส้นทางสู่ *Ariminum* และเป็นเส้นทางสู่ทิศเหนือที่สำคัญที่สุดของโรมยุคโบราณ) และสวน Pincio

ในปี พ.ศ. 1642 สมเด็จพระสันตะปาปาปาสคาลที่ 2 โปรดให้สร้างวิหารเพื่อสักการะแด่พระแม่มารีขึ้นเหนือสุสานของตระกูล Domitia ด้วยเหตุที่ประชาชนชาวโรมได้บริจาคเงินสมทบทุนก่อสร้างวิหาร จึงได้ชื่อว่า *เดล โปโปโล (del Popolo : แห่งประชาชน) * แต่แหล่งข้อมูลบางแหล่งระบุว่า ชื่อ "โปโปโล" นั้นมีที่มาจากคำในภาษาละตินคำว่า *populus* ซึ่งหมายถึง ต้นสน (Poplor) และอาจอ้างอิงถึงต้นไม้ที่ยืนต้นอยู่ในบริเวณใกล้เคียงนั้น ต่อมาช่วงต้นคริสต์ศตวรรษที่ 13 สมเด็จพระสันตะปาปาเกรกอรีที่ 9 ทรงยกฐานะของวิหารแห่งนี้ให้เป็นโบสถ์ และประทานให้แก่คณะออกัสติเนียน ซึ่งเป็นคณะผู้ดูแลโบสถ์มาจนถึงปัจจุบัน

ช่วงปี พ.ศ. 2015-2020 Baccio Pontelli และ Andrea Bregno ได้รับมอบหมายจากสมาคม Lombards of Rome ให้บูรณะโบสถ์ซันตามาเรียเดลโปโปโลขึ้นใหม่ ผลจากการบูรณะครั้งนี้ส่งผลให้โบสถ์แห่งนี้เป็นตัวอย่างสำคัญของสถาปัตยกรรมยุคเรอเนสซองค์แบบอิตาลี ต่อมาในปี พ.ศ. 2198-พ.ศ. 2203 สมเด็จพระสันตะปาปาอเล็กซานเดอร์ที่ 7 โปรดให้จานลอเรนโซ เบร์นินีปรับปรุงส่วนด้านหน้าของโบสถ์ เพื่อปรับเปลี่ยนจากโบสถ์เรอเนสซองค์ให้เป็นโบสถ์แบบบารอคที่มีความทันสมัยมากขึ้น
thumb|right|โดมของโบสถ์ซันตามาเรียเดลโปโปโล

ภายในโบสถ์เป็นที่ตั้งของวิหาร Cerasi ซึ่งเป็นบริเวณที่เก็บรักษาภาพเขียน 2 ภาพของคาราวัจโจ คือ *Cruxifixion of St. Peter* และ *Conversion on the Way to Damascus* รวมทั้งภาพ Assumption of the Virgin ของ Annibale Carracci และในบริเวณอื่นๆยังเป็นที่เก็บรักษาภาพเขียนปูนเปียกของ Pinturicchio รูปสลักของ  Andrea Bregno และจานลอเรนโซ เบร์นีนี (*Habakkuk and the Angel* และ *Daniel and the Lion*) และยังเป็นที่ตั้งของวิหารชิจิ ซึ่งเป็นวิหารส่วนตัวของนายธนาคาร อะกอสติโน ชิจ ออกแบบโดยราฟาเอล ซานตี ส่วนโดมเป็นภาพโมเสกประดับโดยราฟาเอลเป็นภาพของการสร้างโลก

หลังจากการปรับปรุงของเบร์นีนี โบสถ์แห่งนี้ได้กลายเป็นสถานที่ฝังศพที่เป็นที่นิยมในบรรดาคนรวยของกรุงโรม ในจำนวนนั้นมีสุสานของนายธนาคาร อะกอสติโน ชิจิ  และพระคาร์ดินัล  Savo Millini รวมอยู่ด้วย


ไฟล์:Michelangelo_Caravaggio_038.jpg|*[[Crucifixion of St. Peter (Caravaggio)|Crucifixion of Saint Peter]]* โดย คาราวัจโจ
ไฟล์:Assumption of Mary - Cerasi Chapel - Santa Maria del Popolo - Rome 2015.jpg|*[[Assumption of the Virgin Mary (Carracci)|Assumption of the Virgin Mary]]* โดย Annibale Carracci
ไฟล์:Caravaggio-The Conversion on the Way to Damascus.jpg|*[[Conversion on the Way to Damascus|The conversion on the way to Damascus]]* โดย คาราวัจโจ


## อ้างอิง

* ซันตามาเรียเดลโปโปโล

หมวดหมู่:โบสถ์คริสต์ในประเทศอิตาลี
หมวดหมู่:โรม
ภาษายูการิต

**ภาษายูการิต** เป็นภาษาที่พบหลักฐานในจารึกที่พบในบริเวณนครรัฐยูการิต ที่ขุดค้นพบในประเทศซีเรีย เป็นภาษาที่มีความสัมพันธ์กับภาษาฮีบรู และมีความเกี่ยวข้องกับศาสนายูดายและศาสนาโบราณอื่น ๆ ในบริเวณนั้น เป็นภาษากลุ่มเซมิติก เขียนด้วยอักษรรูปลิ่มที่ต่างจากอักษรรูปลิ่มอื่นเพราะใช้แทนเสียงพยัญชนะ โดยมีพยัญชนะ 22 ตัว พบจารึกอักษรนี้ในช่วง 857–657 ปีก่อนพุทธศักราช นครรัฐยูการิตถูกทำลายเมื่อราว 637–627 ปีก่อนพุทธศักราช 

## ไวยากรณ์
ลักษณะทางไวยากรณ์ของภาษายูการิตใกล้เคียงกับภาษาในกลุ่มภาษาเซมิติกมากโดยฉพาะในภาษาอาหรับคลาสสิก และภาษาอัคคาเดียน มีเพศทางไวยากรณ์สองเพศคือเพศชายและเพศหญิง นามและคุณศัพท์มี 3 การกคือ ประธาน กรรมและแสดงความเป็นเจ้าของ มีจำนวน 3 แบบคือ เอกพจน์ ทวิพจน์ และพหูพจน์ ลักษณะของคำกริยาเป็นเช่นเดียวกับภาษากลุ่มเซมิติกตะวันตกเฉียงเหนืออื่น ๆ การเรียงประโยคเป็นแบบกริยา-ประธาน-กรรม คำแสดงความเป็นเจ้าของมาก่อน และคำนามมาก่อนคำคุณศัพท์ จัดเป็นภาษากลุ่มเซมิติกที่มีลักษณะอนุรักษนิยม มีระบบของการกและการเรียงคำตามแบบภาษาเซมิติกดั้งเดิม

## ระบบการเขียน

อักษรยูการิตเป็นอักษรรูปลิ่มที่เป็นอักษรไร้สระ ใช้เมื่อราว 1,000 ปีก่อนพุทธศักราช อักษรนี้มีลักษณะคล้ายอักษรรูปลิ่มในเมโสโปเตเมีย แต่ไม่มีความเกี่ยวข้องกัน จัดเป็นตัวอย่างที่เก่าที่สุดของอักษรในกลุ่มเซมิติกตะวันตกที่ใชกับภาษาฟินิเชีย ภาษาแอราเมอิก และภาษาฮีบรู มีอักษร 22–31 ตัว ใช้เฉพาะบริเวณยูการิต ไม่พบที่อื่น

แผ่นดินเหนียวที่จารึกอักษรยูการิตเป็นหลักฐานรุ่นแรก ๆ ของการเรียงลำดับอักษรในเขตลิแวนต์และเซมิติกใต้ รวมทั้งของอักษรฮีบรู อักษรกรีก และอักษรละติน อักษรชนิดนี้เขียนจากซ้ายไปขวา
## สัทวิทยา
ภาษายูการิตมีเสียงพยัญชนะ 28 เสียง โดยมีเสียงกึ่งสระ 2 เสียงและมีสระ 8 เสียง (สั้น 3 ยาว 5) ลักษณะทางสัทวิทยาใกล้เคียงกับภาษาคานาอันไนต์ ต่างกันที่ว่า ภาษายูการิตไม่มีการยกเสียงสระจาก ā → ō

ตารางต่อไปนี้แสดงหน่วยเสียงในภาษาเซมิติกดั้งเดิมและเสียงที่เกี่ยวข้องในภาษายูการิต ภาษาอาหรับ และภาษาฮีบรูติเบอเรีย:

## อ้างอิง
*
*
* (2 vols), (originally in Spanish, translated by W. G. E. Watson).
* This contains Latin-alphabet transliterations of the Ugaritic texts and facing translations in English.
*
* Found at Google Scholar.
*
*
* P. 1-100 , p. 101-200 , p. 201-300  p. 301-404 .
*
* A more concise grammar.
*
*

## แหล่งข้อมูลอื่น
*Ugarit and the Bible. An excerpt from an online introductory course on Ugaritic grammar (the Quartz Hill School of Theology's course noted in the links hereafter); includes a cursory discussion on the relationship between Ugaritic and Old Testament/Hebrew Bible literature.
*BBCi website: "El in the Ugaritic tablets" gives many attributes of the Ugaritic creator and his consort Athirat.
*Abstract of Mark Smith, ''The Origins of Biblical Monotheism: Israel's Polytheistic Background and the Ugaritic Text''.
*Introduction to Ugaritic Grammar (Quartz Hill School of Theology).
*Unicode Chart.

ยูการิต
ภาษามาราเนา

**ภาษามาราเนา** เป็นภาษาตระกูลออสโตรนีเซียน ใช้พูดในจังหวัดลาเนา เดล นอริเต และ ลาเนา เดล ซุร ในฟิลิปปินส์

มาราเนา